SCEA

Taller d’estampació botànica
2025-09-16 11:00 (Europe/Madrid) | Casal de Gen Gran de Bon Pastor
L’estampació o impressió botànica és una tècnica d’impressió o tinció en teixits o paper de formes, del color o propietats de fulles o flors de determinades plantes. En aquest taller utilitzarem tècniques amb tints i estampació creativa per decorar alguna peça de roba (samarreta, pantalons, tote-bags, gorres…) gràcies a elements naturals, com fulles, flors i altres. Veniu al taller a aprendre, deixar anar la creativitat i donar una altra vida a la roba que ja no utilitzeu.
Inscripcions al Casal de Gent Gran de Bon Pastor trucant al 933 115 776
Coorganitzat amb el Casal de Gent Gran de Bon Pastor

Berenem amb els ratpenats
2025-09-17 18:30 - 20:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
A Barcelona convivim amb diferents espècies de ratpenats. Les vols conèixer? Vine a berenar a l’Aula i aprendràs sobre aquests petits mamífers, grans aliats contra els mosquits.
Parlarem de les diferents espècies que podem trobar a Catalunya, curiositats sobre la seva biologia, la seva alimentació i el seu cicle vital.
Acabarem revisant les caixes niu que tenim al Bosc Turull i els escoltarem mentre volen amb aparells específics que utilitzen els científics per a estudiar-los.

A càrrec del Museu de Ciències Naturals de Granollers.
Activitat apta a partir de 8 anys.
Inscripcions prement aquí.

Les plantes invasores de la ciutat
2025-09-18 18:00 | SCE La Lira
Aquest taller està pensat per a persones que tenen horts urbans i volen fer-los més sostenibles.
Aprendreu a reconèixer espècies de plantes invasores o potencialment invasores que poden aparèixer als horts o zones verdes urbanes, i descobrireu els seus impactes ambientals i com evitar-los. El taller combina teoria i pràctica, incloent una sortida de camp a un espai urbà on s’observarà de primera mà la presència d’espècies invasores i les possibilitats de gestió.
Inscripcions a SCE La Lira
A càrrec de Sònia Garcia i Edgar Mestre de l’Institut Botànic de Barcelona. Coorganitzat amb la SCE La Lira

Reparació i decoració de bicicletes
2025-09-19 17:30 | Can Clariana Cultural
Vine amb la teva bicicleta i el casc, els posarem a
punt per rodar per la ciutat.
Durant la tarda, tindrem un equip de reparadors que
ens ensenyaran a arreglar les nostres bicicletes
i posar-les a punt per circular per la ciutat. A més,
comptarem amb un taller per poder fer decoracions
pel nostre casc i bicicleta. Participa, aprèn a reparar
i deixa volar la imaginació!
EL TÈCNIC NO REPARARÀ LA BICICLETA!
A càrrec de Biciclot. Amb col·laboració amb Can
Clariana Cultural. En el Marc de la Setmana de la
Mobilitat Sostenible.

Contacontes “Cuques, on sou?”
2025-09-20 11:30 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Gaudirem d’un matí de conte teatralitzat, amb el que coneixerem diferents espècies d’insectes amenaçats de Catalunya i la seva importància ecològica.
Tot seguit, passejarem pel Bosc Turull per observar i identificar algunes de les espècies d’insectes que hi viuen.

A càrrec de Crisspeta, contacontes, i MEL Educació Ambiental.
Activitat apta a partir de 3 anys.
Emmarcada en la Setmana del Llibre en Català.
Inscripcions prement aquí.

Grup de Treball Educació Ecosocial
2025-09-25 17:00 | Terrassa
GRUP DE TREBALL EDUCACIÓ ECOSOCIAL
Què?
Grup de treball de docents amb interès en l’educació ambiental, la perspectiva de gènere i la justícia global. A través dels principis de l’educació ecosocial i emmarcat en el nou currículum.
Com?
Formació i acompanyament. Espai d’intercanvi, reflexió i construcció conjunta.
Quan?
Trobades presencials d’unes dues hores un dijous a la tarda al mes.
Comencem el 25 de setembre!
Preu?
Gratuït! Formació reconeguda pel CRP.
Inscriu-te seguint el formulari! I comparteix la informació amb qui creguis que li pot interessar!
Ja és el 3r curs i tenim ganes d’ampliar l’equip!!
Organitzat per: MEL.Educació ambiental

Cuinem xocolata de garrofa
2025-09-27 11:30 - 13:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Vine a aquest taller culinari i aprendràs a preparar una xocolata d’untar a base de garrofa, una recepta sostenible i per llepar-se’n els dits!
Elaborarem xocolata de garrofa des de la torrefacció, a la conversió en farina, fins a obtenir-ne una crema i poder-la degustar. A partir de les garrofes collides a l’Aula Ambiental Bosc Turull, prepararem aquesta recepta tan saludable, de temporada i de proximitat.
A més, parlarem de diferents usos d’aquest fruit a la Mediterrània, coneixerem els garrofers i us informarem d’on els podeu trobar a la ciutat.

A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Inscripcions prement aquí.

Identificació i anellament d’ocells
2025-10-01 17:30 - 19:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Si t’apassionen els ocells i en vols saber més, en aquesta jornada coneixerem el mètode científic per identificar i anellar les espècies que viuen a Barcelona o hi fan escala en les seves migracions estacionals.

A càrrec de Reclam Natura.
Activitat dirigida a tots els públics.
Emmarcada en el Dia Mundial dels Ocells.
Inscripcions prement aquí.

Teatre documental: Un assumpte elemental
2025-10-03 19:00 | Centre Cívic del Bon Pastor
Què passaria si la Terra i l’Aigua es trobessin per a prendre un té? De què parlarien? Què els faria sentir angoixa? Què els faria sentir felicitat? Què pensarien de nosaltres, els éssers humans? Estarien orgulloses o avergonyides?
“Un assumpte elemental” és una peça de teatre inspirada en entrevistes realitzades a persones afectades per conflictes ambientals al voltant de l’aigua i l’energia a Catalunya, i que militen en diversos col·lectius i moviments socials als seus territoris. Les veus, silencis, pors i esperances d’aquestes defensores i defensors del territori, la justícia ambiental i la cura del planeta, són el punt de partida d’aquesta creació. Interpretada per
dues actrius que busquen apropar la problemàtica socioecològica actual a través de la comèdia, la poesia, la ironia i la reflexió.
Una creació que té el seu punt de partida en una investigació doctoral sobre el canvi climàtic feta a la Universitat de Girona (UdG) i una exploració des de l’art sobre moviments de defensa del territori, que busca portar i processar les reflexions de l’acadèmia i de la lluita social a través del teatre.
A càrrec de Cia. Nomeolvides, amb les actrius Maria Hera i Li Morenita. Coorganitzat amb ProperESS, Comunalitat dels Barris Sant Andreu i el Centre Cívic Bon Pastor.

Cuina d’aprofitament al Bosc Turull
2025-10-15 17:30 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquest taller pràctic coneixerem els productes típics de la tardor, tot elaborant algunes senzilles receptes per tal de treure’n profit.
Participa en aquest taller de cuina de proximitat per gaudir gastronòmicament de la tardor.

A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Coorganitzada amb Espai Consum Responsable.
Emmarcada en el Dia Mundial de l’Alimentació i en el Cicle Alimentació sostenible.
Inscripcions prement aquí.

Ruta pels horts de la Sagrera
2025-10-16 17:30 | Casal de Barri Torre de la Sagrera
Vols fer una ruta per alguns dels horts urbans del
barri de la Sagrera? Vine a conèixer l’hort de l’Hòrstik, el de La Torre de la Sagrera i de La Ferroviària, de la mà dels seus voluntaris.
Inscripcions al Centre Cívic de Bon Pastor.
Coorganitzat amb ProperESS, Comunalitat dels Barris Sant Andreu, el l’hort de la Ferroviária, el Casal de Barri Torre de la Sagrera i el Centre Cívic de Bon Pastor.

Projecció: “Mariposas Negras” de David Baute
2025-10-16 18:00 | Centre Cívic La Sagrera-La Barraca
Tres dones, tres realitats: “Mariposas Negras” (2025), de David Baute, viatja a diferents indrets del món per mostrar-nos què és haver de migrar per causes climàtiques. Inspirat en històries reals, aquest documental animat mostra les peripècies de Tanit, Valeria i Shaila, les quals es veuen obligades a abandonar casa seva i buscar-se la vida per salvar-se i salvar les seves famílies.
La pel·lícula ha rebut prestigiosos reconeixements
com el Premi Goya i el Premi Gaudí a la millor pel·lícula d’animació l’any 2025.Podeu veure el tràiler aqu

Cianotípia amb elements naturals
2025-10-18 11:00 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Vine a conèixer i experimentar amb la cianotípia, una tècnica fotogràfica que utilitza la llum solar, a través de la representació d’elements naturals recollits al Bosc Turull.
Cada participant personalitzarà una bossa de cotó amb aquesta tècnica.

A càrrec de Joan Morales, de Mandràgora – Artesanies del Bosc.
Activitat apta a partir de 6 anys.
Inscripcions prement aquí.

Collim, cuinem i tastem plantes silvestres!
2025-10-22 17:00 - 18:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Descobreix en aquest taller les plantes silvestres comestibles que podem trobar al nostre entorn i les aromàtiques i culinàries que creixen a l’hort.
Aprendrem a identificar-les, parlarem dels seus usos i propietats, i acabarem el taller amb l’elaboració i tast d’un parell de receptes.

A càrrec de Nerea Iraragorri, d’Amalur El jardí medicinal.
Activitat dirigida a públic adult.
Coorganitzada amb Espai Consum Responsable.
Emmarcada en el Dia Mundial de l’Alimentació, el Dia Internacional d’Acció pel Clima i el Cicle Alimentació sostenible.
Inscripcions prement aquí.

"Creem amb Artteràpia ..El MÓN que VOLEM. El MÓN que HA D'EXISTIR"
2025-10-22 18:00 | Centre Cívic La Geltrú. Vilanova i la Geltrú ( Barcelona)
🌎Taller d’Artteràpia per adults on explorarem de forma creativa i per mitjà de diferents disciplines artístiques, com iniciar una Transició Personal i Eco Social.
🌿 Regeneren la Vida i posem en pràctica TOT ALLÒ que volem veure allà a fora. Restablim la relació entre l’ecosistema, nosaltres mateix@s i la nostra xarxa comunitària.
No és necessari tenir cap coneixement de dibuix, pintura, dansa.. etc. Apte per qualsevol adult.
📅 Dimecres 22 octubre 2025
18h-20.30h
📌Centre Cívic La Geltrú. Vilanova i la Geltrú.
👉Programa Tallers Medi Ambientals. Medi Ambient als barris. Ajuntament de Vilanova i la Geltrú.
Associació ECOL3Vng
https://www.instagram.com/circul_art_mjp?igsh=MTI3bW94ZGhlaTJxeg==
👉🏽👉🏽 GRATUÏT!
INSCRIPCIONS: 629 74 87 79

Reviscolem el biotronc
2025-10-25 11:00 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Suma’t a aquesta jornada d’acció pel clima que dedicarem a fomentar la biodiversitat urbana. Coneixerem les espècies que poden acollir el tronc i la soca del plàtan comú convertits en hàbitat que tenim a l’Aula.
Renovarem aquest element singular de l’esplanada del Bosc Turull per a què torni a ser la llar d’insectes, ocells i sargantanes. Aprofita la jornada per aprendre a crear un biotronc i fes del teu jardí un baluard de biodiversitat!

A càrrec de Marc Martínez i Singla, creador del concepte “rewilding gardening”.
Activitat apta a partir de 8 anys.
Emmarcada en el Dia Internacional d’Acció pel Clima.
Inscripcions prement aquí.

Coneixes el hügelkultur?
2025-10-30 11:00 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquest taller descobrirem aquesta antiga tècnica agrícola d’origen alemany, ideal per a zones amb baixa pluviometria. Prepararem un bancal apilant troncs i matèria orgànica, que retindran l’aigua per molt més temps i aportaran nutrients als nostres cultius.
La tècnica és simple i de baix cost, i requereix poca aigua perquè el líquid es reté per l’acumulació de materia orgànica. Per a la seva implementació, s’han de fer una espècie de llits elevats, el centre dels quals s’omple de matèria orgànica i restes de troncs per afavorir la retenció d’aigua, la proliferació de vida i una fertilització del sòl a llarg termini.
Vine a construir el hügelkultur de Turull!

A càrrec d’Edgar Peñas Farré, dinamitzador hortícola.
Activitat dirigida a tots els públics.
Emmarcada en el Dia Mundial de les Ciutats.
Inscripcions prement aquí.

Exposició: Migració i desplaçament de les persones per causes ambientals
2025-11-04 00:00 | Centre Cívic de Bon Pastor
El canvi climàtic està afectant profundament la vida de persones, comunitats i pobles arreu del món, obligant moltes d’elles a abandonar casa seva i els seus llocs d’origen. Aquesta exposició mostra aquesta realitat creixent i posa el focus en els perills i amenaces que pateixen especialment les persones que defensen el medi ambient i els drets humans. Un espai per reflexionar sobre les causes ambientals de la migració i la necessitat urgent de justícia climàtica i social.
A càrrec de l’Associació Entre Pobles. En col·laboració amb el Centre Cívic Bon Pastor

Taller de poda i esqueixos
2025-11-05 17:00 - 19:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Tens dubtes sobre quan i com podar les teves plantes? En aquest taller coneixerem els principis bàsics per podar-les, en veure’m exemples pràctics i aprendrem a fer esqueixos de plantes aromàtiques i arbustos.
Si vols omplir de verd el teu balcó, terrasa o jardí, no et perdis aquest taller!

A càrrec de Joan Solé, de la Societat Catalana d’Educació Ambiental.
Activitat dirigida a públic adult.
Inscripcions prement aquí.

Ruta pels horts de Baró de Viver
2025-11-10 16:00 | Centre Cívic i Espai de Gent Gran Baró de Viver
Vols fer una ruta per alguns dels horts urbans del barri de Baró de Viver? Vine a conèixer l’hort del Centre Cívic i Casal de Gent Gran i l’hort municipal de Baró de Viver.
Inscripcions al Centre Cívic de Bon Pastor.
Coorganitzat amb ProperESS, Comunalitat dels Barris Sant Andreu, el l’hort de la Ferroviária, el Casal de Barri Torre de la Sagrera i el Centre Cívic .de Bon Pastor

Jornada de portes obertes
2025-11-12 16:30 - 18:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Si vols conèixer el projecte de l’Aula Ambiental Bosc Turull, l’Entitat que el gestiona i tots els seus racons, aprofita aquesta ocasió! Podràs visitar l’espai i et resoldrem tots els dubtes que tinguis sobre l’equipament i les activitats que fem.
Ets veïna i encara no coneixes el Bosc Turull? Si busques un racó de natura al barri, aquest és el teu espai. A més del bosc trobaràs una bassa naturalitzada, diferents hotels d’insectes i refugis de fauna, horts, construccions de pedra seca, un mirador, l’aqüeducte, compostatge comunitari i molt més.
Vine i gaudeix de la jornada de portes obertes!

A càrrec de l’equip tècnic de l’Aula Ambiental Bosc Turull.
Activitat dirigida a tots els públics.
Emmarcada en la Setmana de la Ciència.
Inscripccions prement aquí.

Contes i àlbums il·lustrats com a recurs educatiu per l’Educació Ambiental
2025-11-21 11:00 | Biblioteca Central de Terrassa
Formació a càrrec de MEL.Educació ambiental i Mariona Espinet sobre Contes i àlbums il·lustrats com a recurs educatiu per l’Educació Ambiental. Tindrà una durada de 2 hores, reflexionarem sobre la importància dels contes com a eina per a l’EA i coneixerem contes interessants per treballar des de la perspectiva ecoscial.

Buidem les compostadores al Punt Verd
2025-11-22 11:00 - 13:00 | Punt Verd de Vallcarca, Avinguda de Vallcarca, 71, barcelona, Barcelona, 08023, Spain
Veïns i veïnes de Gràcia, composteu? Tan si és la resposta és sí com no, això us interessa! Veniu al Punt Verd Vallcarca i us informarem sobre com participar en el programa de compostatge comunitari, la millor manera de donar valor a les restes orgàniques de les nostres llars.
Entre totes les assistents obrirem les compostadores del Punt Verd i obtindrem el compost, aquest adob orgànic de proximitat ideal per a plantes i cultius. Si en voleu per a casa, us en podreu emportar una bosseta.

A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Activitat gratuïta sense necessitat d’inscripció prèvia, però pots inscriure’t prement aquí.
Emmarcada en la Setmana de prevenció de residus.

Exposició "La Força de l'Ecofeminisme"
2025-11-26 18:00 - 20:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Acollim aquesta exposició de relat ecofeminista, on s’han recollit les històries i els testimonis de dones d’arreu del món que han impulsat i treballen incansablement per l’ecofeminisme.
En aquesta jornada d’inauguració, les seves creadores ens presentaran l’exposició, que podreu visitar en horari d’atenció al públic fins el 5 de desembre.

A càrrec de l’Aula Ambiental Sagrada Família.
Activitat dirigida a tots els públics.
Emmarcada en el 25N, Dia Internacional de l’Eliminació de la Violència contra la Dona.
Inscripcions prement aquí.

Tota pedra (seca) fa paret
2025-11-29 11:00 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Si vols descobrir l’art de la pedra seca, patrimoni cultural immaterial de la humanitat, vine a aquesta jornada de treball comunitari.
Veurem els usos de la pedra seca en diferents parts del món al llarg de la història, així com els principis tècnics per poder reproduir aquest art ancestral. A la part pràctica, alçarem i farem el manteniment dels murs que trobem al Bosc Turull entre totes les persones assistents.

A càrrec de Marc Martínez i Singla, creador del concepte “rewilding gardening”.
Activitat apta a partir de 8 anys.
Emmarcada en la Setmana de la Pedra Seca.
Inscripcions prement aquí.

Ciència ciutadana inclusiva
2025-12-03 11:00 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Vine a identificar la biodiversitat que tenim al Bosc Turull i a compartir-la amb la comunitat científica en aquesta jornada per a persones de totes les capacitats.
Només cal que portis el teu mòbil amb l’aplicació MINKA, registrar-te en aquesta plataforma i venir a l’equipament amb ganes de fer fotos.
MINKA és una plataforma de ciència ciutadana desenvolupada per recopilar dades ambientals i de biodiversitat, enfocada a contribuir amb els Objectius de Desenvolupament Sostenible (ODS) i gestionada per l’Institut de Ciències del Mar (ICM-CSIC).

A càrrec de l’Associació l’Urpa.
Activitat dirigida a tots els públics.
Emmarcada en el Dia Mundial de les Persones amb Discapacitat.
Inscripcions prement aquí.

Pleguem plegats: creativitat i natura
2025-12-10 18:00 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquest taller pràctic, ens iniciarem en la tècnica de la papiroflèxia, on treballarem la creativitat i la concentració a través de la manipulació del paper.
Vine a connectar amb la natura a través de la creació de figures d’animals i flors i el treball en equip en aquesta activitat guiada i personalitzada.

A càrrec de Sílvia Maestro Puig, de DOBLE.GO: papiroflèxia i emoció.
Activitat dirigida a tots els públics.
Inscripcions prement aquí.

El circuit de les joguines: Màgia xixaraxera
2025-12-13 10:00 | Plaça Jardins d’Elx
Arriba la cinquena edició del circuit de les joguines
a la Sagrera, un mercat d’intercanvi i reparació de
joguines per a totes les famílies. En què consisteix aquesta edició? Compartirem tot un matí, on aprendre a donar nous usos, reparar i intercanviar les joguines per promoure el consum responsable, sobretot en les dates de Nadal. A més a més, comptarem amb un espectacle sorprenent i inolvidable: “Màgia xixaraxera”.
Totes les joguines recollides durant aquesta jornada, es donaran a la campanya de reis del barri de La Sagrera.
Coorganitzat amb el Casal de barri Torre de la Sagrera i la Campanya de Reis de la Sagrera. A càrrec de Xaxi Espectacles

Jornada de voluntariat ambiental
2025-12-13 11:00 - 13:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Suma’t a aquest espai de trobada entre les persones interessades a conèixer el projecte de l’Aula i tots els col·lectius que formen part de l’ecosistema del Bosc Turull.
Cooperarem entre totes per afavorir la conservació de la biodiversitat del Bosc Turull i preparar-lo per a les baixes temperatures de l’hivern.

A càrrec de l’equip tècnic de l’Aula Ambiental Bosc Turull i DEPANA.
Activitat dirigida a tots els públics.
Inscripcions prement aquí.

Creacions de bijuteria amb xicarandes
2025-12-17 17:30 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
A partir del fruit de la xicaranda, crearem penjolls, anells o arracades personalitzats.
Deixa sortir la tota la teva creativitat i vine a fer realitat els teus propis dissenys, ja sigui per lluir-los o per fer un regal natural i de proximitat.

A càrrec de Sonia Illana Gutiérrez, artista.
Activitat dirigida a tots els públics.
Inscripcions prement aquí.
